གཉིས་པ།སྒྲིག་འཛུགས་མེད་པ་དེ་རེད།ཆོས་རྒྱལ་ཚོའི་སྐབས་ལ་རྒྱ་གར་སྐད་ནས་དཔེ་ཆ་མང་པོ་ཞིག་བསྒྱུར་ཐུབ་པའི་རྒྱུ་མཚན་གཙོ་བོ་གཅིག་བསམ་ཡས་ལ་སྒྲ་སྒྱུར་ལོ་པཎ་གླིང་།ཞེས་པའི་སྒྲིག་འཛུགས་ཤིག་བཙུགས་ཡོད་ཅིང་དེར་རྒྱ་གར་གྱི་མཁས་དབང་དང་།བོད་ཀྱི་ལོ་ཙཱ་བ་རབ་འབྲིང་ཐ་གསུམ་ཡོད་པས་རེད།འོན་ཀྱང་ད་ལྟ་ལོ་ཙཱ་བའི་སྒྲིག་འཛུགས་ཁྱོན་ནས་ཡོད་མ་རེད།མི་བྱེ་བྲག་པ་ཚོས་སོ་སོའི་དགའ་མོས་ཡོད་པའི་དེབ་གཅིག་གཉིས་སྒྱུར་ཐུབ་སྲིད་པ་རེད།ཡིན་ནའང་སྒྲིག་འཛུགས་མེད་པར།མི་སྒེར་པས་འཆར་གཞི་དང་གོ་རིམ་བསྒྲིགས་ནས་སྔོན་མ་བཀའ་འགྱུར།བསྟན་འགྱུར།སྒྱུར་བ་བཞིན་དེང་རབས་ཀྱི་གཞུང་ལུགས་དེ་ཚོ་བསྒྱུར་ཐུབ་ཐབས་མེད།དེར་བརྟེན་སྒྲིག་འཛུགས་མེད་པའི་དཀའ་ངལ་དེ་དཀའ་ངལ་ཆེ་ཤོས་གཅིག་རེད་འདུག